paragraph_text: Yakushima (japanski: 屋久島, što znači "otok Yaku") je najveći otoka u otočju Osumi (dio Ryū Kyū otočja) koje pripada prefekturi Kagoshima (Japan). Tjesnac Kaikyō ga dijeli od drugog najvećeg otoka Osumija, Tanegashime, koji se nalazi odmah ispod najjužnijeg glavnog japanskog otoka, Kyushua. Najviša točka na otoku je vrh Miyanoura-dake visine 1.935 metara. Otok je najpoznatiji po gustom šumskom prekrivaču u kojemu raste jako staro sugi drveće (Cryptomeria) i veličanstveni rododendroni.